На основу члана 12 став 2, члана 19, став 2 тачка 2, члана 33, чл. 36 став 2, члана 42, члана 44 став 2 и члана 49 Закона о култури („Сл. лист ЦГ“, бр. 049/08,016/11,040/11 и 038/12), члана 38 став 2 и члана 44 став 3 Закона о локалној самоуправи („Сл. лист ЦГ“, бр. 002/18, 034/19, 038/20, 050/22 и 084/22) и члана 38 став 1 тачка 14 Статута Општине Беране („Сл. лист ЦГ“ - општински прописи, бр. 42/18), Скупштина Општине Беране, на сједници одржаној дана **04. јула 2023.** године, доноси

**О Д Л У К У**

**о измјенама и допунама одлуке о организовању Јaвне установе „Полимски музеј“ Беране**

**Члан 1**

У Одлуци о организовању Јaвне установе „Полимски музеј“ Беране, (,,Сл. Лист ЦГ“ - општински прописи бр. 009/09, 029/09, 013/12, 049/15) члан 3 мијења се и гласи:

“Назив Јавне установе је ЈУ „Полимски музеј” Беране”.

“Сједиште Полимског музеја је у Беранама, ул. Беранско-Андријевачки батаљон бр. 1”.

**Члан 2**

У члану 5 ставу 1 после алинеје 6 додаје се нова алинеја 7 која гласи:

* Врши галеријску дјелатности и врши заштиту, чување и презентацију Умјетничке галерије „Никола и Угљеша Поповић“;

Алинеја 7 постаје алинеја 8.

У члану 5 после става 1 додаје се нови став који гласи:

“Полимски музеј управља Умјетничком галеријом „Никола и Угљеша Поповић“, која ће бити уређена као организациона јединица Полимског музеја, а ближи начин вршења послова управљања одредиће се унутрашњим актима музеја”.

**Члан 3**

У члану 7 ставу 2 ријеч “оснивача” замјењује се ријечима “Скупштине општине Беране”.

У истом члану послије става 2 додају се четири нова става која гласе:

“Полимски музеј може остваривати приходе вршењем дјелатности за коју је основан.

Сопствене приходе Полимски музеј је дужан да користи за покриће трошкова насталих обављањем послова којима је приход остварен и за унапређење дјелатности Полимског музеја.

Под унапређењем дјелатности Полимског музеја сматра се улагање у простор, опрему и друга средства потребна за обављање дјелатности, стручно усавршавање и оспособљавање запослених, побољшање услова рада, учешће у међународним пројектима и активностима, као и медијску промоцију Полимског музеја.

Полимски музеј може до 35% сопствених прихода користити за повећање зарада запослених и исплату накнада и помоћи за које средства не обезбјеђује Оснивач”.

**Члан 4**

У члану 9 мијења се став 1 и гласи:

“Орган управљања Полимског музеја је Савјет”.

У члану 9 ставу 2 после алинеје 8 додаје се нова алинеја која гласи: “утврђује пословну политику и програмску концепцију Полимског музеја”;

Алинеја 9 постаје алинеја 10.

**Члан 5**

У члану 10 ставу 3 бришу се ријечи “на предлог Предсједника општине”.

**Члан 6**

У члану 12 после ријечи Програм рада додају се ријечи “и финансијски план Полимског музеја”.

**Члан 7**

Одлука ступа на снагу осмог дана од дана објављивања у „Сл. листу ЦГ - Општински прописи“.

**СКУПШТИНА ОПШТИНЕ БЕРАНЕ**

**Број: 02-016/23-316 ПРЕДСЈЕДНИК СКУПШТИНЕ**

**Беране, 05. 07. 2023. год. Новица Обрадовић**

**O б р а з л о ж е њ е**

Правни основ за доношење ове одлуке садржан је у чл. 12 став 2, чл. 19, став 2, тачка 2, чл. 33, чл. 36 став 2, чл. 42, чл. 44 став 2 и чл. 49 Закона о култури, чл. 38 став 2 и чл. 44 став 3 Закона о локалној самоуправи, те чл. 38 став 1 тачка 14 Статута Општине Беране.

Разлог за доношење ове одлуке садржан је у чл. 36 став 2 Закона о култури, којим је прописано да се промјена назива, дјелатности и сједишта установе врши оснивачким актом установе.

У чл. 38 став 2 Закона о локалној самоуправи и чл. 38 став 1 тачка 14 Статута Општине Беране прописана је надлежност Скупштине општине у погледу доношења прописа, одлука и других општих аката, док је чл. 42 Закона о култури прописано, да акт о оснивању јавне установе чији је оснивач општина доноси Скупштина општине.

Сходно предњем, како је дошло до промјене назива улице у којој је смјештена зграда Полимског музеја, неопходно је било промијенити адресу сједишта установе, ради њеног несметаног рада и правилног функционисања у правном промету.

Такође, потребно је било извршити исправку у погледу назива установе, из разлога што је, при навођењу назива ЈУ „Полимски музеј“ Беране, услед техничког пропуста, изостављена ријеч Беране.

Чланом 19 став 2, тачка 2 Закона о култури као надлежност Савјета прописано је и утврђивање пословне политике и програмске концепције развоја установе, и у том дијелу је извршена допуна предметне одлуке.

Такође, сходно чл. 44 став 2 истог Закона, извршена је исправка у вези начина на који се врши именовање чланова Савјета, па је овом одлуком уклоњено да се бирају на предлог Предсједника општине.

Правно упориште за доношење ове одлуке је и у чл. 12 став 2 Закона о култури, којим је прописано да установа може обављати и другу дјелатност која је од значаја за остваривање дјелатности за коју је основана, па је, у оквиру дјелатности које обавља, било потребно уврстити и галеријску дјелатност.

Kао један од битних разлога за доношење ове одлуке јесте и дефинисање начина управљања Умјетничком галеријом „Никола и Угљеша Поповић“.

С тим у вези, утврђено је да ће галерија бити уређена као организациона јединица музеја, те да у оквиру своје дјелатности музеј може користи простор и опрему галерије, не мијењајући суштину оснивања, саму природу и намјену ове галерије.

У дијелу одлуке који се односи на финансирање Полимског музеја, утврђено је да установе може остварити сопствене приходе вршењем дјелатности за коју је основана, и прецизиран је начин на који је, у складу са одредбама чл. 33 и чл. 49 Закона о култури, могуће користити та средства.